Diari Oficial de la Generalitat Valenciana


Sumari del DOGV 7532, del 25-05-2015 (2015/4782)

ACORD de 24 d'abril de 2015, del Consell, pel qual s'autoritza generar crèdits per ingressos corresponents a reintegraments d'una part de les ajudes concedides pel Decret 112/2012, de 6 de juliol, del Consell, d'ajudes i mesures per a pal·liar els danys produïts per incendis, per import de 429.118,07 euros, a fi de procedir a una nova distribució d'estes. Expedient número 22.001/15-020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4782


Data del document
:   24-04-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 24 d'abril de 2015, del Consell, pel qual s'autoritza generar crèdits per ingressos corresponents a reintegraments d'una part de les ajudes concedides pel Decret 112/2012, de 6 de juliol, del Consell, d'ajudes i mesures per a pal·liar els danys produïts per incendis, per import de 429.118,07 euros, a fi de procedir a una nova distribució d'estes. Expedient número 22.001/15-020. [2015/4782]  
El Consell, en la reunió del dia 24 d'abril de 2015, va adoptar l'acord següent:  
Per mitjà del Decret 112/2012, de 6 de juliol, del Consell, sobre ajudes i mesures per a pal·liar els danys produïts pels incendis iniciats en els termes municipals de Cortes de Pallás i Andilla els dies 28 i 29 de juny de 2012, i l'Orde 7/2012 que el va desplegar, es van arbitrar, amb caràcter d'urgència, una sèrie de mesures destinades als municipis afectats i indicats en este. Per a dotar de cobertura pressupostària estes ajudes es va habilitar la línia de subvenció T7906, «Ajudes per a pal·liar els danys produïts pels incendis 2012», dotada amb 9.000.000 d'euros i per a la seua gestió es van subscriure convenis amb els ajuntaments que actuarien com a entitats col·laboradores, i es va assignar un total de 3.850.000 euros com a bestreta a estes.  
  
Una vegada finalitzades les actuacions, i en el procés de justificació davant de la Conselleria de Governació i Justícia de l'aplicació dels fons rebuts, es dóna la circumstància que hi ha municipis l'assignació de fons dels quals va ser insuficient per a atendre el total dels danys valorats pels servicis tècnics municipals, mentre que altres van rebre una assignació superior a aquella que es va liquidar als beneficiaris i que, en conseqüència, han de reintegrar. Havent-se produït reintegraments per import de 429.118,07 euros, la conselleria mencionada proposa generar crèdits per este import, i destinar-los a la inclusió en este exercici de la mateixa línia que es va habilitar en 2012 a fi de donar cobertura als imports sol·licitats per aquells ajuntaments que requerixen més fons dels que van percebre per a atendre el total de sol·licituds presentades i verificades.  
A este efecte i d'acord amb el que establixen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
ACORDA  
  
Primer  
Autoritzar un augment del pressupost d'ingressos en l'aplicació 380.05, «Reintegrament de subvencions d'exercicis tancats», per import de 429.118,07 euros.  
  
Segon  
Autoritzar l'augment del pressupost de gastos en l'aplicació 17.46.55.039.12.4 per import de 429.118,07 euros i la inclusió en l'annex de transferències corrents del programa 221.10, Emergències, Protecció Civil, Prevenció i Extinció d'Incendis, de la línia de subvenció T7906, «Ajudes per a pal·liar els danys produïts pels incendis 2012», amb les mateixes dades descriptives amb què es va habilitar en l'exercici esmentat, i dotar-la amb l'import mencionat per a donar cobertura al total de les sol·licituds d'ajudes presentades i pels danys valorats i verificats pels servicis tècnics municipals, en els municipis de Dos Aguas, Macastre i Turís.  
  
València, 24 d'abril de 2015  
  
El conseller secretari,  
JOSÉ CÍSCAR BOLUFER